Algaida

Algaida és una vila i municipi de Mallorca situat al centre de l'illa, a l'est de la capital, i que pertany a la comarca del Pla. Limita amb els municipis de Palma, Santa Eugènia, Sencelles, Lloret de Vistalegre, Montuïri i Llucmajor.
La batlessa actual és Maria Antònia Mulet (PSIB), qui fou elegida per primera vegada el 2015 després de pactar ambMés per Mallorca. El 2019 va revalidar el mandat.

Toponímia 
El topònim dAlgaida és d'origen àrab: en aquesta llengua, al-gajda vol dir 'el bosc'. Existeix un nom de lloc de Son Cervera Algaire, que té el mateix origen; de fet, una pronúncia popular d'Algaida és, precisament, algaira.

Durant l'edat mitjana, el terme d'Algaida fou conegut sovint pel nom de Castellitx, del llogaret i antiga parròquia del terme. Es tracta d'un mossarabisme, un derivat del llatí castellum.

Història 
Durant la dominació islàmica les terres d'Algaida estaven integrades al districte de Muntuy i després de la conquesta del Rei en Jaume i de romandre entre la part reial, en el Repartiment es varen assignar les terres a l'orde de l'Hospital.

La primera vila d'Algaida sorgeix com a pobla reial el 1300 segons les Ordinacions de Jaume II, si bé el nucli i la parròquia se situaven a Castellitx, una alqueria musulmana. Algaida, que també havia estat una alqueria musulmana, amb el temps anava prenent importància fins que el  acabà per desplaçar Castellitx i per esdevenir el centre parroquial del terme. El nucli primigeni de la vila se situa dins el triangle que integren els carrers de la Roca, de la Unió i de l'Amargura, i del Migdia, de Sant Joan i de l'Aigua, i a cada vèrtex s'hi trobava una creu de terme, les quals encara es conserven.

A partir del  la vila anà creixent per mitjà destablits, cedits a pagesos rics i senyors procedents de la ciutat que la llogaven a aquells qui l'explotaven. El  el minifundisme començà a substituir els establits, fet que provocà que sorgís una classe social de jornalers. Atesa la proximitat a la carretera, al seu pas per la proximitat de la vila aparegueren un gran nombre d'hostals que encetaren un nou mitjà econòmic.

El 1897 s'estrenà el tren de Felanitx, que feia aturada a Algaida. Malgrat tot, el tren no suposà l'impuls econòmic que hom hauria pogut entreveure, i a principi de segle molts d'algaidins hagueren de desplaçar-se a l'Arenal a fer feina de trencadors de marès. Amb el temps, la situació no millorà, i molts d'algaidins es veren forçats a emigrar cap a França, Cuba, Buenos Aires, Veneçuela i Panamà; no obstant això, la major part dels emigrants acabaren per tornar al poble, havent fet o no fortuna.

Població

Cultura 
El patró és Sant Honorat a l'hivern, mentre que tenen a Sant Jaume com a patró d'estiu.

Es Saig és la revista de premsa forana del poble. S'edita mensualment des del desembre de 1980 i contribueix a la normalització lingüística del poble. És administrat per l'Obra Cultural d'Algaida i hi col·labora la gent d'Algaida i l'Agrupació Fotogràfica d'Algaida. Forma part de les publicacions de l'Associació de Premsa Forana de Mallorca.

Algaidins il·lustres 
 Bartomeu Pou i Puigserver (1727-1802), filòsof i neohumanista
 Miquel Salvà i Munar (1792-1873), bisbe mallorquí
 Llorenç Capellà Garí (1882 -1950), glosador mallorquí
 Joan Bibiloni Capellà (1905-1936), ciclista
 Pere Capellà i Roca (1907-1954), mestre, poeta i dramaturg 
 Rafael Pou Sastre (1909-1936), ciclista
 Andreu Trobat García (1925-2011), ciclista
 Llorenç Antich Trobat (1933-2004) Glosador
 Pere Mulet Cerdà (1938-2016), docent i promotor cultural
 Gabriel Janer Manila (1940-), escriptor i gestor cultural
 Antoni Cerdà Tarongí (1944-2013), ciclista
 Biel Majoral (1950), músic polifacètic
 Francesc Antich Oliver (1958 -) 4t i 6é President del Govern de les Illes Balears
 Pere Fullana Puigserver (1958-), historiador i professor a la Universitat de les Illes Balears
 Maria Rosa Puig Oliver (1972), política mallorquina
 Roser Amills (1974-), escriptora i periodista amb una vintena de llibres publicats, dos d'ells ambientats a Algaida: la novel·la "Fes bondat" i la novel·la històrica sobre l'estada de l'actor Errol Flynn a Mallorca "El ecuador de Ulises".
 Francesc Miralles i Mascaró (1978-), polític del PSIB-PSOE
 Mateu Capellà Ribot (1976 -), Gerent de Serveis Ferroviaris de Mallorca

Vegeu també 
 Puig de Randa
 Cossiers d'Algaida
 Puig de les Tres Fites
 Puig d'en Bord
 Llista de monuments d'Algaida
 Ermita de Sant Honorat

Referències

Bibliografia

Enllaços externs 

 Pàgina de l'Ajuntament
 Informació de l'Institut d'Estadística de les Illes Balears
 Pàgina web de la Parròquia 
 Guia de Mallorca: Algaida 
 Més de 6.000 fotografies d'Algaida.